vom 28. Juni 18G6. 425 



duas noctes, quieti dedissem ac profundissime dormirem : fatalis 

 ignis e vicini stabulo in aedes meas illapsus eas dicto citius 

 penitus occupavit meque ita subito oppressit, ut nisi a vicinis 

 crebris pulsibus clamoribusque excitatus fuissem, forte vivus 

 cum duabus sororibus mibi cohabitantibus suffocatus et con- 

 crematus essem. At illi, vi perfractis aedibus, quaecunque 

 potuerunt suppellectilia semiusta extraxerunt. Ego ipse plane 

 attonitus, et quid agerem aut quo me verterem anxius, praeter 

 togas binas binaque Biblia sacra et pecuniae quod habebam 

 aliquantulum , nihil omnino extuli. In ea autem domus parte, 

 quam primum incendium invasit, erat cubiculum satis amplum, 

 in quo tum nemo dormiebat: sed stabat in eo lectus instratus 

 et mensa quadrata , in qua iacebat liber ille meus , quem prae- 

 terito vere tibi exbibui, cum omnibus meis schedis exemplari- 

 busque antiquariis atque instrumentis scriptoriis : et praeterea 

 Caius Plinius de Nat. Histor. Titusque Livius et Calepinus 

 ex postrema editione nuperrime a me coempti et nescio quae 

 alia. Quae omnia ita exusta et concremata sunt, ut ne unum 

 quidem Iota superfuerit ac de mensa etiam ipsa propter 

 [praeter?] seram ferream quae suberat nihil penitus repererim. 

 Ibi quidem scribere assidue solebam: sed quotiescunque folium 

 unum aut alterum absolveram, ad alterum cubiculum, in quo 

 dormiebam, illud deferebam et in ima gazophylacii parte se- 

 ponebam. Porro loculi superiores ipsius gazophylacii, in quibus 

 erant numismata cum antiqua tum recentia a Laurino transfusa 

 et a me missa et praeterea tabulae signatae et alia quaecun- 

 que habebam rariora, perusti plane sunt. Inferior vero pars 

 non tantum damni accepit. Inde remisso paululum per con- 

 tinuam aquae infusionem incendio, extracta fuerunt inter alia 

 50 quae ibi seposueram folia, solae scilicet atque unicae omnis 

 meae antiquitatis reliquiae: quibus priores duae libri partes 

 continentur. Prima videlicet, in qua quicquid ad loca aut 

 aedificia seu publica seu privata pertinebat habebatur: et se- 

 cunda ad quam omnia quae ad Deos et sacra spectare vide- 

 bantur retuleram. Tertiam partem solummodo exorsus eram. 

 In ea ponendi erant omnes imperatorum tituli basesque at- 

 que tabulae honorariae atque etiam epitaphia consulum atque 

 aliorum magistratuum seu illustrium virorum. Ad quartana 



